
Kyselyvastaus
Asiakirjan tunnus: KT1420
Päivämäärä: 28.9.2026
Julkisuus: Julkinen 

Iran / Päivitys: Kristittyjen ja kristinuskoon kääntyneiden tilanne 2025–2026 
Iran / Update: The situation of Christians and Christian converts in 2025–2026 

Kysymykset
1) Onko kristittyjen asemassa raportoitu muutoksia vuosien 2025–2026 tapahtumien seurauksena?
2) Millainen on kristityiksi kääntyneiden tilanne?
3) Onko kristityiksi kääntyneisiin raportoitu kohdistuneen oikeudenloukkauksia vuosina 2025–2026? 
Questions
1) Has the situation of Christians changed as a result of the 2025–2026 events?
2) What is the situation of Christian converts?
3) Have there been rights violations against Christian converts in 2025–2026?  

Tämä kyselyvastaus päivittää maatietopalvelun aiempia selvityksiä ”Iran/ Kristinuskoon kääntyneiden ja Jehovan todistajien tilanne vuonna 2025”[footnoteRef:1], ”Iran/ Maakappaleen päivitys: Kristinuskoon kääntyneet, vuoden 2023-24 tiedot”[footnoteRef:2] ja Iran/ Päivitys: Kristinuskoon kääntyneisiin kohdistuvat oikeudenloukkaukset ja viranomaismielenkiinto, vuosien 2022–2023 tiedot”[footnoteRef:3].  [1:  Maatietopalvelu 5.11.2025.]  [2:  Maatietopalvelu 3.2.2025,]  [3:  Maatietopalvelu 5.9.2023.] 

[bookmark: _Hlk129259295]Onko kristittyjen asemassa raportoitu muutoksia vuoden 2025–2026 tapahtumien seurauksena?
Iranin perustuslaki antaa suojellun aseman syntyperäisille zarathustralaisille, juutalaisille ja kristityille vähemmistöille.[footnoteRef:4] Iranin virallisesti tunnustetun kristityn yhteisön muodostavat pääosin etniset armenialaiset ja assyrialaiset. Kristittyjen tilanteeseen Iranissa erikoistunut, Isosta-Britanniasta käsin toimiva kansalaisjärjestö Article 18 arvioi syntyperäisten kristittyjen määräksi Iranissa enintään 300 000 jäsentä, vaikkakin yhteisöjen tiedetään kutistuneen laajan maastamuuton seurauksena. Islamista kristinuskoon kääntyneiden, varsinaisiin kirkkoihin kuulumattomien ja virallisesti tunnustamattomien kristittyjen määrän Article 18 arvioi olevan ainakin 500 000 – 800 000. Kristinuskoon kääntyneet kuuluvat Iranissa tyypillisesti protestanttisiin kotikirkkoihin.[footnoteRef:5] [4:  Iran 1979 § 13.]  [5:  Article 18 (Päiväämätön). ] 

Uskonnolliset vähemmistöt kohtaavat Iranissa syrjintää muslimeihin nähden muun muassa työmarkkinoilla, avioliitossa ja perinnönjaossa.[footnoteRef:6] Iranin viranomaisten suhtautumisessa perustuslaissa tunnustettuihin alkuperäisiin kristittyihin vähemmistöihin – armenialaisiin ja assyrialaisiin – ei ole raportoitu muutoksia vuosien 2025–2026 tapahtumien seurauksena, vaan näillä yhteisöillä on säilynyt heidän oikeutensa uskonharjoitukseen omilla vähemmistökielillään sekä poliittinen edustus parlamentissa.[footnoteRef:7]  [6:  Open Doors 2026; USCIRF 03/2026, s. 30–31.]  [7:  Article 18, CSW, Open Doors & MEC 19.2.2026, s. 3–4.] 

Iranin viranomaiset ovat jatkaneet toimiaan aiempina vuosina lakkautettuja, lähetyssaarnaajien 1800-luvulla perustamia protestanttisia kirkkoja vastaan, joita maassa on aikoinaan ollut noin 50. Iranin turvallisuusviranomaiset ottivat haltuunsa maan vanhimman protestanttisen kirkon arvokkaalla tontilla sijaitsevat tilat Teheranissa kesällä 2026. Pyhän Pietarin evankelisessa kirkossa pidettiin aikoinaan persiankielisiä jumalanpalveluksia, mutta viime vuosina tilat ovat olleet vain assyrialais- ja armenialaiskristittyjen käytössä.[footnoteRef:8] Tiloista häädettiin 20 heikosti toimeentulevaa armenialais- ja assyrialaiskristittyä perhettä. Iranin viranomaiset myös tuhosivat vuosikymmeniä sitten suljetun ja haltuun otetun Mashhadin presbyteerisen kirkon kesäkuussa 2026.[footnoteRef:9] [8:  Article 18 13.8.2026.]  [9:  OHCHR 15.7.2026.] 

Ainakin viisi armenialaistaustaista kristittyä oli vuoden 2025 lopussa vangittuina.[footnoteRef:10] Heistä kolme on julkisuudessa tunnettuja vaikuttajia kotikirkkotoiminnassa ja lähetystyössä:  [10:  Article 18, CSW, Open Doors & MEC 19.2.2026, s. 3–4.] 

· Kotikirkkotoimintaa Iranissa johtanut armenialaistaustainen pariskunta Joseph Shahbazian ja hänen vaimonsa Lida suorittavat Iranissa kymmenen ja kahdeksan vuoden vankeustuomioita.[footnoteRef:11] [11:  Article 18 9.12.2025.] 

· Teheranissa vieraillessaan vuonna 2023 pidätetty Armenian kansalainen Hakop Gochumiyan suorittaa kymmenen vuoden vankeustuomiota lähetystyön tekemisen perusteella.[footnoteRef:12]  [12:  CSW 9.5.2025.] 

Millainen on kristityiksi kääntyneiden tilanne?
Iranin viranomaiset pyrkivät systemaattisesti estämään kristinuskon leviämisen maassa.[footnoteRef:13] Kristinuskoon kääntyneillä ei edelleenkään ole virallista asemaa eikä mahdollisuutta julkiseen uskonnonharjoitukseen Iranissa. Maan viranomaiset ovat aiempien vuosien tapaan jatkaneet epävirallisen kotikirkoissa tapahtuvan uskonnonharjoituksen tarkkailua ja estämistä.[footnoteRef:14] Tyypillisiä kristityiksi kääntyneisiin kohdistuvia oikeudenloukkauksia Iranissa ovat yhteisöjen ahdistelu ja tarkkailu, syrjintä, laittomat pidätykset, vankiloissa tapahtuva kaltoinkohtelu sekä kansallisen turvallisuuden vaarantamiseen perustuvat oikeustuomiot. Kristityiksi kääntyneisiin voi kohdistua viranomaisten lisäksi painostusta myös perheiden taholta ainakin perinteisemmissä yhteisöissä.[footnoteRef:15] [13:  USCIRF 03/2026, s. 30; Open Doors 2026.]  [14:  Article 18, CSW, Open Doors & MEC 19.2.2026, s. 3–4.]  [15:  Article 18 (päiväämätön).] 

Kristinuskoon kääntyneiden valvonnasta ensisijaisesti vastaava viranomainen on tiedusteluministeriö, mutta vallankumouskaartin osallistumisen kristinuskoon kääntyneiden seurantaan sekä heitä vastaan käynnistettäviin oikeuskäsittelyihin on raportoitu lisääntyneen vuosien 2025–2025 turvallisuusilmapiirin kiristymisen vaikutuksesta.[footnoteRef:16] Kristittyjen asemaa eri maissa seuraavan Open Doors -järjestön vuoden 2026 vertailussa Iran oli kristityille maailman kymmenenneksi vaarallisin maa asua. Iranin sijoitus parani yhdellä sijalla vuodesta 2025, mutta vainon määrän katsottiin silti lisääntyneen sotaolosuhteiden takia. Open Doorsin mukaan viranomaistoimien kohteena olivat ensisijaisesti islamista kristinuskoon kääntyneet evankeliset kristityt, joita syytettiin vakoilusta sekä yhteyksistä ulkomaalaisiin tiedustelupalveluihin.[footnoteRef:17]  [16:  Article 18, CSW, Open Doors & MEC 19.2.2026, s. 8.]  [17:  Open Doors 2026.] 

Kesäkuun 2025 sodasta lähtien Iranin etnisiin ja uskonnollisiin vähemmistöihin on kohdistunut entistä voimakkaampaa vihapuhetta, poliittista painetta ja viranomaistoimia.[footnoteRef:18] Erityisesti evankeliset kristityt ovat niiden vähemmistöjen joukossa, joita Iranin viranomaiset ovat pitäneet turvallisuusuhkana ja luokitelleet sionistisiksi toimijoiksi.[footnoteRef:19] Iranin sisäministeriön alainen tiedusteluministeriö pitää ulkomailta käsin persiankielistä kristillistä mediatuotantoa julkaisevia TV-kanavia vuoden 2025 vakoilulain mukaisina vihamielisinä tahoina, joiden kanssa tehdystä yhteistyöstä voi saada pitkiä vankeustuomioita.[footnoteRef:20] Persiankieliset evankeliskristilliset satelliittikanavat Mohabat TV, Seven, Sat-7 ja Nejat ovat tiedusteluministeriön julkaisemalla vihamielisten toimijoiden listalla.[footnoteRef:21] [18:  HRW 2.9.2025; USCIRF 03/2026, s. 30-31.]  [19:  Article 18, CSW, Open Doors & MEC 19.2.2026, s. 2–4, 8.]  [20:  FDD 30.7.2026.]  [21:  Tabnak 14.7.2026; Article 18 15.7.2026.] 

Onko kristityiksi kääntyneisiin raportoitu kohdistuneen oikeudenloukkauksia vuosina 2025–2026? 
Iranin kristittyjen tilanteen seurantaan erikoistuneiden kansalaisjärjestöjen (Article 18, Christian Solidarity Worldwide, Open Doors ja Middle East Concern) yhteistyönä laatiman vuosiraportin mukaan kristittyjen pidätysten ja vankeustuomioiden määrät ovat jatkaneet nousuaan. Järjestöjen kokoamien tietojen mukaan kristittyjä pidätettiin vuonna 2025 lähes kaksi kertaa enemmän kuin edellisvuonna (254 vuonna 2025 ja 139 vuonna 2024). Myös vangittujen kristittyjen määrä kaksinkertaistui: vuoden 2025 lopussa vangittuina oli 57 kristittyä, joista 43 suoritti vankeustuomioitaan ja 16 oli tutkintavankeudessa, kun vuonna 2024 vangittuja kristittyjä oli 25. Kristittyihin vankeihin on raportoitu kohdistuneen terveydenhuollon pääsyyn estämistä, henkistä kidutusta sekä fyysistä pahoinpitelyä. Viranomaiset usein myös määräävät vankeustuomion saaneille kristityille pakkosiirtoja kotipaikkakunniltaan sekä sosiaalisia rajoituksia terveydenhuoltoon, työelämään ja koulutukseen.[footnoteRef:22]  [22:  Article 18, CSW, Open Doors & MEC 19.2.2026, s. 5–6. ] 

Kristityistä vangeista ainakin viiden on raportoitu olevan taustaltaan armenialaiskristittyjä muiden oletettavasti ollessa islamista kristinuskoon kääntyneitä.[footnoteRef:23] Ainakin 11 kristittyä sai yli 10 vuoden vankeustuomiot vuonna 2025.[footnoteRef:24] Kristinuskoon kääntyneistä entistä suurempi osa on tuomittu islaminvastaisen propagandan levittämisestä rikoslain kohdan 500 vuonna 2021 säädetyn tiukennetun rangaistusasteikon mukaisesti. Järjestöjen tiedossa olevista kristittyjen tuomioista 90 prosenttia oli vuonna 2025 langetettu tällä perusteella. Lisäksi ainakin viisi kristittyä on tuomittu vuoden 2025 vakoilulain perusteella yhteensä yli 40 vuoden vankeuteen. Ainakin 21 kristittyä tuomittiin vuonna 2025 vankeuteen Raamattujen jakelun perusteella. Iranissa ei julkaista Raamattuja persian kielellä ja viranomaiset ovat kriminalisoineet Raamattujen maahan tuonnin ja niiden levittämisen.[footnoteRef:25] [23:  Article 18, CSW, Open Doors & MEC 19.2.2026, s. 3–4.]  [24:  Article 18, CSW, Open Doors & MEC 19.2.2026, s. 10.]  [25:  Article 18, CSW, Open Doors & MEC 19.2.2026, s. 5, 9.] 

Alla on listattu merkittävimpiä julkisissa lähteissä yksityiskohtaisesti raportoituja kristinuskoon kääntyneisiin kohdistuneita oikeudenloukkauksia vuosien 2025–2026 ajalta: 
· Alkuvuonna 2025 pidätettiin eri yhteyksissä ainakin 40 kristinuskoon kääntynyttä.[footnoteRef:26] [26:  Article 18, CSW, Open Doors & MEC 19.2.2026, s. 7.] 

· Laajin kristinuskoon kääntyneiden kokoontumista vastaan toteutettu ratsia oli helmikuussa 2025 Mazandaranin maakunnassa, jossa vallankumouskaarti pidätti yhden kristinuskoon kääntyneen ja takavarikoi Raamattuja, osallistujien kaulassa olleita ristejä ja soittimia.[footnoteRef:27] [27:  Article 18, CSW, Open Doors & MEC 19.2.2026, s. 15.] 

· Mittavimmat kristinuskoon kääntyneiden pidätykset tapahtuivat pian Israelin kesäkuun 2025 hyökkäyksen jälkeen, kun Iranin tiedusteluministeriö pidätti 54 Turkissa järjestettyyn evankeliseen koulutukseen osallistunutta kristinuskoon kääntynyttä, joita syytettiin vakoilusta ja yhteyksistä Israelin tiedustelupalveluun Mossadiin.[footnoteRef:28] [28:  Article 18, CSW, Open Doors & MEC 19.2.2026, s. 2-3, 8, 18.] 

· Kansainvälinen ihmisoikeusjärjestö Amnesty International on raportoinut uusista kristinuskoon kääntyneiden pidätyksistä keväällä 2026 käynnistyneen sodan jälkeen. Ainakin yksi korkean profiilin kristinuskoon kääntynyt toimittaja ja aktivisti on ollut pidätettynä helmikuun 2026 lopusta asti ilman tietoa hänen sijainnistaan.[footnoteRef:29] [29:  Amnesty International 28.5.2026.] 

· Yazdin kaupungissa pidätettiin toukokuussa 2026 kolme evankelisen kotikirkkoverkoston perustajaa, joita syytetään sionistisesta toiminnasta ja Israelin tukemisesta.[footnoteRef:30] [30:  Article 18 5.5.2026.] 

Seuraavat kristinuskoon kääntyneet ovat saaneet uskonnollisen toimintansa perusteella pitkiä vankeustuomioita vuosien 2025–2026 aikana: 
· Kaksi Raamattujen levittämisestä kiinni jäänyttä kristinuskoon kääntynyttä tuomittiin huhtikuussa 2025 Tabrizin vallankumoustuomioistuimessa poissaolevina kumpikin 12 vuoden vankeuteen rikoslain kohdan 500 perusteella.[footnoteRef:31] [31:  Article 18 6.6.2025.] 

· Vuonna 2024 Turkissa uskonnolliseen opetukseen osallistumisen perusteella pidätetyille viidelle kristinuskoon kääntyneelle langetettiin heinäkuussa 2025 seitsemän ja puolen vuoden vankeusrangaistukset islaminvastaisen propagandan levittämisestä ensisijaisesti rikoslain kohdan 500 perusteella.[footnoteRef:32] [32:  Article 18 26.9.2025.] 

· Helmikuussa 2025 kotikirkkotoiminnan perusteella pidätetyt kolme kristinuskoon kääntynyttä ja armenialaiskristitty pastori tuomittiin lokakuussa 2025 yli kymmenen vuoden vankeuteen rikoslain kohdan 500 perusteella. Lisäksi pastorin vaimo sai kahdeksan vuoden tuomion.[footnoteRef:33] [33:  Article 18 9.12.2025.] 

Lähteet
Amnesty International 28.5.2026. Iran: Mass arbitrary arrests and political executions mark intensifying repression. https://www.amnesty.org/en/latest/news/2026/05/iran-mass-arbitrary-arrests-and-political-executions-mark-intensifying-repression/ (käyty 28.9.2026).
Article 18, CSW (Christian Solidarity Watch), Open Doors & MEC (Middle East Concern) 19.2.2026. Scapegoats: Rights Violations Against Christians in Iran. Ladattavissa: https://articleeighteen.com/reports/23548/ (käyty 28.9.2026).
Article 18
13.8.2026. Guards posted outside seized Tehran church to prevent re-entry. https://articleeighteen.com/news/24667/ (käyty 28.9.2026).
15.7.2026. Christian TV Stations included on Ministry of Intelligence list of ‘hostile’ entities. https://articleeighteen.com/news/24568/ (käyty 28.9.2026).
5.5.2026. ‘Main elements’ of ‘Christian evangelistic network’ arrested, says prosecutor. https://articleeighteen.com/news/23994/ (käyty 28.9.2026).
9.12.2025. Five Christians sentenced to combined over 50 years in prison. https://articleeighteen.com/news/23280/ (käyty 28.9.2026).
26.9.2025. Five Christian converts sentenced to total of over 40 years in prison. https://articleeighteen.com/news/23118/ (käyty 28.9.2026).
6.6.2025. Christian converts sentenced to 12 years in prison for bringing Bibles into Iran. https://articleeighteen.com/news/22962/ (käyty 28.9.2026).
Päiväämätön. Iran: Country Profile. https://articleeighteen.com/country-profile/ (käyty 28.9.2026). 
CSW (Christian Solidarity Worldwide) 9.5.2025. Armenian prisoner of conscience reports ‘psychological violence’ and mistreatment in prison. https://www.csw.org.uk/press/armenian-prisoner-of-conscience-reports-psychological-violence-and-6497/ (käyty 28.9.2026).
FDD (Foundation for the Defense of Democracies) 30.7.2026. Iran thinks it won the war with US – now Christians are paying the price. https://www.fdd.org/analysis/2026/07/30/iran-thinks-it-won-the-war-with-us-now-christians-are-paying-the-price/ (käyty 28.9.2026).
HRW (Human Rights Watch) 2.9.2025. Iran: Authorities Unleash Wave of Oppression After Hostilities with Israel. https://www.hrw.org/news/2025/09/02/iran-authorities-unleash-wave-of-oppression-after-hostilities-with-israel (käyty 28.9.2026).
Iran 1979. The Constitution of the Islamic Republic of Iran. https://iranhrdc.org/wp-content/uploads/reports_en/TheConstitution_716023541.pdf (käyty 28.9.2026).
Maatietopalvelu 
5.11.2025. Iran / Kristinuskoon kääntyneiden ja Jehovan todistajien tilanne vuonna 2025. Saatavilla Tellus-tietokannasta.  https://maatieto.migri.fi/base/2724d19a-5460-485d-bff8-6cd8f75f86d5/countryDocument/bce4f8f8-e6e6-4b87-afeb-96e2ee11ceae (käyty 28.9.2026).
3.2.2025. Iran / Maakappaleen päivitys: Kristinuskoon kääntyneet, vuoden 2023-24 tiedot. Saatavilla Tellus-tietokannasta. https://maatieto.migri.fi/base/2724d19a-5460-485d-bff8-6cd8f75f86d5/countryDocument/10d6df8c-e679-4434-88e3-e6842dd91e4e (käyty 28.9.2026).
5.9.2023. Iran / Päivitys: Kristinuskoon kääntyneisiin kohdistuvat oikeudenloukkaukset ja viranomaismielenkiinto, vuosien 2022–2023 tiedot. (kyselyvastaus) Saatavilla Tellus-tietokannasta. https://maatieto.migri.fi/base/2724d19a-5460-485d-bff8-6cd8f75f86d5/countryDocument/60d126e3-6ebc-434d-9006-5f22e6a77a65 (käyty 28.9.2026).
OHCHR (Office of the High Commissioner for Human Rights) 15.7.2026. Iran: UN experts urge reversal of Tehran church compound seizure and return of its Christian residents. https://www.ohchr.org/en/press-releases/2026/07/iran-un-experts-urge-reversal-tehran-church-compound-seizure-and-return-its (käyty 28.9.2026).
Open Doors 2026. World Watch List 2026: Iran. https://www.opendoors.org/wwl/iran (käyty 28.9.2026).
Tabnak 14.7.2026. فهرست کامل مصادیق جاسوسی و همکاری با رسانه‌های معاند. (”Kokonainen lista vihamielisistä medioista ja vakoiluorganisaatioista”).  https://www.tabnak.ir/fa/news/1384699/%D9%81%D9%87%D8%B1%D8%B3%D8%AA-%DA%A9%D8%A7%D9%85%D9%84-%D9%85%D8%B5%D8%A7%D8%AF%DB%8C%D9%82-%D8%AC%D8%A7%D8%B3%D9%88%D8%B3%DB%8C-%D9%88-%D9%87%D9%85%DA%A9%D8%A7%D8%B1%DB%8C-%D8%A8%D8%A7-%D8%B1%D8%B3%D8%A7%D9%86%D9%87%E2%80%8C%D9%87%D8%A7%DB%8C-%D9%85%D8%B9%D8%A7%D9%86%D8%AF (käyty 28.9.2026).
USCIRF (United States Commission on International Religious Freedom) 03/2026. 2026 Annual Report. https://www.uscirf.gov/sites/default/files/2026-03/USCIRF_2026_AR_3326_NEW.pdf (käyty 28.9.2026).


Tietoja vastauksesta
Maahanmuuttoviraston maatietopalvelun kyselyvastaus on laadittu noudattaen Euroopan unionin yhteisiä suuntaviivoja lähtömaatiedon tuottamisesta (2008). Vastaus perustuu huolellisesti valittuihin lähteisiin, joista kaikki on listattu vastauksen lähdeluetteloon. Ilmeisiä ja kiistattomia tosiasioita lukuun ottamatta kaikki esitetty tieto on tarkastettu useammasta lähteestä, ellei muuta erikseen mainita. Vastauksessa esitetyt tiedot on hankittu, arvioitu ja käsitelty huolellisesti, vastausajan ollessa rajattu. Vastaus ei kuitenkaan pyri olemaan kaikenkattava, eikä sitä tule pitää yksinään minkään oleskeluluvan, pakolaisaseman tai turvapaikkahakemuksen perusteena. Vaikka jotain tapahtumaa, henkilöä tai organisaatiota ei olisi mainittu vastauksessa, se ei tarkoita, etteikö kyseistä tapahtumaa olisi tapahtunut tai kyseistä henkilöä tai organisaatiota olisi olemassa. Vastaus ei välttämättä edusta Maahanmuuttoviraston virallista kantaa, eikä se ole poliittinen kannanotto tai oikeudellinen arvio.
Information on the response
This response has been compiled by the Country Information Service of the Finnish Immigration Service in accordance with the common EU guidelines for processing country of origin information (2008). The response is based on carefully selected sources of information. All sources used are referenced. With the exception of obvious and indisputable facts, all information presented has been cross-checked from several sources unless stated otherwise. The information provided in the response has been obtained, evaluated and processed carefully within the limited time frame given. However, the response does not aim to be exhaustive, and it should not be considered conclusive as to the merit of any particular claim to a residence permit, refugee status or asylum. Even if a certain event, person or organization is not mentioned in the response, this does not mean that the event has not taken place or that the person or organization does not exist. The response does not necessarily reflect the opinion of the Finnish Immigration Service, and it is not a political statement or a judicial evaluation.

